La Liga. “Real” 7 ta gol urilgan o‘yinda irodali g‘alabaga erishdi, Benzemadan het-trik. “Atletiko” 90+9-daqiqada g‘alabani ilib ketdi

Futbol bo‘yicha Ispaniya La Ligasining 4-turidan o‘rin olgan bir qator uchrashuvlar 12-sentabr, yakshanba kuni bo‘lib o‘tdi.

“Real” o‘z uyida “Selta”ni qabul qildi. Avvaliga mehmonlar Santi Minaning tezkor goli evaziga oldinga o‘tib oldi. 24-daqiqada Karim Benzema vaziyatni tenglashtirgan bo‘lsa, oradan ko‘p o‘tmaydi vigoliklar ikkinchi golni urdi.
Ikkinchi bo‘lim debyutida Benzema yana hisobni tenglashtirdi. 54-daqiqada Karimning uzatmasidan keyin Vinisius Junior Madrid klubining uchinchi golini urdi. 72-daqiqada Eduardo Kamavinga o‘zining debyut o‘yinida “Real” safidagi ilk golini urdi. Uchrashuv yakunlanishi arafasida Benzema penaltini aniq ijro etib, yakuniy hisobni o‘rnatdi — 5:2.

“Atletiko” Kataloniyada “Espanyol” mehmoni bo‘ldi. Maydon egalari birinchi bo‘lim yakunida hisobni ochdi. Bunga Diyego Simeone shogirdlari 79-daqiqada Yannik-Ferreyra Karraskoning goli bilan javob qaytardi. Hammasi durang tomoni ketayotgan paytda Toma Lemar hakam tomonidan qo‘shib berilgan vaqtda “Atletiko”ning g‘alaba golini urdi.
4-turdan keyin “Real”, “Valensiya” va “Atletiko” 10 ochko bilan musobaqada yetakchilik qilmoqda.
Top-5 ligalar onlayn jadvallari, o‘yinlar taqvimi, to‘purarlar ro‘yxati — ko‘rish.
La Liga
4-tur bahslari
12-sentabr, yakshanba
Gollar: 0:1 – 4 Santi Mina, 1:1 – 24 Benzema, 1:2 – 31 Servi, 2:2 – 46 Benzema, 3:2 – 54 Vinisius, 4:2 – 72 Kamavinga, 5:2 – 87, penalti Benzema.
“Real Madrid”: Kurtua, Karvaxal, Nacho, Militao, Migel Gutyerres (Marselo, 89), Valverde, Modrich (Asensio, 79), Kazemiro, Benzema, Azar (Kamavinga, 66), Vinisius Junior (Rodrigo, 89).
“Selta”: Dituro, Malo, Arauxo, Murilyo (Aydu, 89), Galan, Denis Suares, Tapiya (Beltran, 46), Mendes (Solari, 52), Servi (Nolito, 63), Aspas, Santi Mina (Galyardo, 63).
Ogohlantirishlar: Nacho (32), Murilyo (43), Vinisius Junior (55), Arauxo (63), Solari (63).
Gollar: 1:0 – 40 de Tomas, 1:1 – 79 Karrasko, 1:2 – 90+9 Lemar.
“Espanyol”: Diyego Lopes, Xil, Kabrera, Kalero (Rekasens, 46), Pedrosa, Aleish Vidal (Melamed, 75), Darder, Morlanes (Moron, 58), Melendo (Bare, 58), de Tomas (Dimata, 83), Embarba.
“Atletiko”: Oblak, Trippyer (Lemar, 46), Savich, Felipe, Ermoso (Kondogbia, 46), Karrasko, Koke, Lyorente, Suares (Mateus Kunya, 71), Grizmann (Joau Feliks, 58), Korrea (Lodi, 46).
Ogohlantirishlar: Ermoso (31), Kondogbia (82).
Gollar: 1:0 – 8 Monkayola, 1:1 – 26 Maksi Gomes, 1:2 – 51, avtogol Aridane, 1:3 – 55 Gedesh, 1:4 – 73 Alderete.
Gollar: 0:1 – 71 Oyarsabal, 0:2 – 84, penalti Oyarsabal.